मैत्रेय (महाभारत)

मैत्रेय एक महर्षि थे जिनका उल्लेख महाभारत में आया है। मैत्रेय ऋषि को श्रीमद् भागवत महापुराण में विदुर जी द्वारा ब्राहस्पत्य के नाम से उच्चारित किया गया है जो आङ्गिरस गोत्र के ब्राह्मण ब्रह्म ऋषि अङ्गिरा भगवान् के वंशज माने जाते हैं। पाण्डवों के वनवास में चले जाने के कुछ समय बाद, वह दुर्योधन को पांडवों का राज्य बहाल करने की सलाह देने के लिए हस्तिनापुर की राजसभा में आए थे। लेकिन दुर्योधन ने उनकी बात को अनसुना कर दिया। क्रोधित होकर, ऋषि ने उसे शाप दिया और कहा, "चौदह वर्ष बाद, तुम अपने सम्बन्धियों और प्रियजनों सहित पांडवों द्वारा युद्ध में नष्ट हो जाओगे। भीम गदा से तुम्हारी जाँघें तोड़कर तुम्हें यमलोक भेज देंगे।'' कुछ लोगों का मानना है कि इस ऋषि के श्राप ने कौरवों के विनाश में प्रमुख भूमिका निभाई। 

भागवत पुराण में इस महर्षि का नाम बृहस्पत्य के रूप में है। कुरूक्षेत्र युद्ध के समय दुर्योधन द्वारा अपमानित होने के कारण विदुर ने राज्य छोड़ दिया था। वे मैत्रेय से मिले। विदुर ने उनसे भिन्न-भिन्न प्रकार के आध्यात्मिक और दार्शनिक ज्ञान सीखे, जो मैत्रेय ने कृष्ण से प्राप्त किए थे। सभी यादवों की मृत्यु के बाद कृष्ण ने बदरी चले गये। उनके साथ उद्धव भी गये। बदरी जाते समय मार्ग में मैत्रेय उनसे मिले। नश्वर संसार छोड़ने से पहले कृष्ण ने उन दोनों को आध्यात्मिक ज्ञान दिया और निर्देश दिया कि जब वे विदुर से मिलें तो उन्हें भी यह ज्ञान दे दें। Motilal Bansaridas Bhagavata Purana Book 1 Skandha III Chapter 5.

 संदर्भ 

बाहरी कड़ियाँ
ऋषि मैत्रेय की कथा
मैत्रेय ऋषि